I Norge er det slik at jo høyere inntekt du har desto mer skatt betaler du. Dette gjelder også for pensjonister.
Hvis du tar ut alderspensjon samtidig som du fortsetter å jobbe, vil marginalskatten for alderspensjon normalt blir høyere sammenlignet med om du ikke jobber. Pensjon kombinert med lønnsinntekt kan derfor gi en relativt høy skatteprosent. Da kan det være lurt å vente med å ta ut pensjonen. Det skal lønne seg å jobbe og det vil nesten alltid lønne seg å vente med å ta ut pensjon til du slutter å jobbe, eller til du trapper ned. Den eneste pensjonen du kan vurdere å starte utbetaling av ved fylte 62 år, er Avtalefestet pensjon (AFP) – hvis du er blant dem som har rett på denne pensjonsordningen.